
Αρ 


. Φύλλου 3582 


ΑΠΟΦΑΣΕΙΣ 

Αριθμ. απόφ. 25/2017 

Έγκριση του Κανονισμού Εσωτερικής Υπηρεσίας 
του Ειρηνοδικείου Αμαρουσίου, που επήλθε με 
την υπ' αριθμ. 19/2016 απόφαση της Ολομέλειας 
αυτού. 

Η ΟΛΟΜΕΛΕΙΑΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα, 25 Μαΐου 2017, ημέρα Πέμπτη και ώρα 10.00 * 1 , 
στο Μέγαρο του Αρείου Πάγου και στην αίθουσα διασκέ¬ 
ψεων της Ολομέλειας (γρ. 205 του 2ου ορόφου) συνήλ¬ 
θε, ύστερα από νόμιμη πρόσκληση της Προέδρου του 
Αρείου Πάγου, η, κατά τα άρθρα 14 και 17 του Κώδικα 
Οργανισμού Δικαστηρίων και Κατάστασης Δικαστικών 
Λειτουργών (κυρωτικός νόμος 1756/1988, όπως ισχύει 
σήμερα), Ολομέλεια σε συμβούλιο, στην οποία έλαβαν 
μέρος οι: 

1) Βασιλική Θάνου - Χριστοφίλου, Πρόεδρος του 
Αρείου Πάγου, 2) Ιωάννης Γιαννακόπουλος, 3) Ειρήνη 
Κιουρκτσόγλου - Πετρουλάκη, 4) Δήμητρα Μπουρνάκα, 
5) Γεώργιος Σακκάς, 6) Χρυσούλα Παρασκευά, Αντιπρό¬ 
εδροι Αρείου Πάγου, 7) Αντώνιος Ζευγώλης, 8) Μαρία 
Γαλάνη - Λεοναρδοπούλου, 9) Ιωσήφ Τσαλαγανίδης, 
10) Ευγενία Προγάκη, 11) Αγγελική Αλειφεροπούλου, 
12) Γεώργιος Κοντός, 13) Ασπασία Μαγιάκου, 14) Αρι¬ 
στείδης Πελεκάνος - Εισηγητής, 15) Βασίλειος Πέππας, 
16) Γεώργιος Λέκκας, 17) Πηνελόπη Ζωντανού, 18) Αθα¬ 
νάσιος Καγκάνης, 19) Αρτεμίσια Παναγιώτου, 20) Χρή- 
στος Βρυνιώτης, 21) Δημήτριος Γεώργας, 22) Δημήτριος 
Τζιούβας, 23) Γεώργιος Αναστασάκος, 22) Ιωάννης Μαγ- 
γίνας, 23) Σοφία Καρυστηναίου, 24) Διονυσία Μπιτζούνη, 
25) Μαρία Νικολακέα, 26) Αβροκόμη Θούα, 27) Νικήτας 
Χριστόπουλος, 28) Πέτρος Σαλίχος, 29) Ιωάννης Φιορά- 
κης, 30) Γεώργιος Παπαηλιάδης, 31) Αλεξάνδρα Κακκα- 
βά, 32) Κωστούλα Φλουρή - Χαλεβίδου, 33) Παρασκευή 
Καλαϊτζή, 34) Ναυσικά Φράγκου, 35) Μιλτιάδης Χατζη- 
γεωργίου, 36) Μαρία Γκανιάτσου, 37) ΜαρίαΤζανακάκη, 
38) Μαρία Παπασωτηρίου, 39) Γεώργιος Αποστολάκης, 
40) Αρετή Παπαδιά, 41) Κωνσταντίνος Πιτταράς και 
42) Γεώργιος Παπανδρέου, Αρεοπαγίτες. Κωλύονται και 
δεν παρέστησαν οι λοιποί Αντιπρόεδροι του Αρείου Πά¬ 
γου και Αρεοπαγίτες. 


Παραστάθηκαν ο Αντεισαγγελέας του Αρείου Πάγου 
Χαράλαμπος Βουρλιώτης, ως νόμιμος αναπληρωτής 
της κωλυόμενης Εισαγγελέως του Αρείου Πάγου Ξένης 
Δημητρίου-Βασιλοπούλου και των κωλυομένων αρχαι- 
οτέρων του παραστάντος Αντεισαγγελέων του Αρείου 
Πάγου, και η Γραμματέας της Ολομέλειας Σουλτάνα Κου- 
φιάδου, αναπληρώτρια Προϊσταμένη Διεύθυνσης της 
Γραμματείας του Αρείου Πάγου. 

Στην αρχή της συνεδρίασης, η Πρόεδρος γνωστο¬ 
ποίησε στα μέλη της Ολομέλειας ότι στον Άρειο Πάγο 
υπηρετούν, εκτός από την Πρόεδρο του Αρείου Πάγου, 
10 Αντιπρόεδροι και 65 Αρεοπαγίτες. 

Κατόπιν, μετά από εντολή της Προέδρου, η Γραμματέ¬ 
ας της Ολομέλειας, εκφώνησε τα ονόματα των υπηρε- 
τούντων Αντιπροέδρων του Αρείου Πάγου και Αρεοπαγι¬ 
τών, όπου διαπιστώθηκε ότι, από τους 76 υπηρετούντες 
Δικαστές, είναι παρόντες οι αναφερόμενοι στην αρχή της 
παρούσας σαράντα (43), δηλαδή είναι παρόντα περισσό¬ 
τερα από τα μισά μέλη της, άρα υπάρχει η προβλεπόμενη 
από το νόμο απαρτία (άρθρο 14 παρ. 5 του ν. 1756/1988, 
όπως ισχύει). 

Στη συνέχεια, η Πρόεδρος κήρυξε την έναρξη της συ¬ 
νεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιν της από 17 Μαΐου 2017 έγγραφης πρόσκλησης 
της Προέδρου του Αρείου Πάγου, προς τους υπηρετού¬ 
ντες στον Άρειο Πάγο δικαστικούς λειτουργούς (άρθρο 
14 παρ. 2 εδ. α' ν. 1756/1988, όπως αντικ. από το άρθρο 
3 παρ. 1 του ν. 1868/1989), προκειμένου να αποφασίσει 
για την έγκριση ή μη της υπ' αριθμ. 19/2016 απόφασης 
της Ολομέλειας του Ειρηνοδικείου Αμαρουσίου, και η 
οποία διαβιβάσθηκε με το υπ' αριθμ. 872/2016 έγγραφο 
της Γραμματέως Μαγδαληνής Πάσιου, το οποίο έχει ως 
ακολούθως: «Σας αποστέλλουμε τον ΚΑΝΟΝΙΣΜΟ ΤΗΣ 
ΥΠΗΡΕΣΙΑΣ, και παρακαλούμε για τις δικές σας ενέρ¬ 
γειες». 

Ο Εισηγητής - Αρεοπαγίτης Αριστείδης Πελεκάνος, 
αφού έθεσε υπόψη των μελών της Ολομέλειας: α. το 
παραπάνω έγγραφο της Γραμματέως του Ειρηνοδικεί¬ 
ου Αμαρουσίου και β. την υπό κρίση υπ' αριθμ. 19/2016 
απόφαση της Ολομέλειας του ως άνω Ειρηνοδικείου, 
εισηγήθηκε την έγκριση της τροποποίησης του Κανονι¬ 
σμού Εσωτερικής Υπηρεσίας Ειρηνοδικείου Αμαρουσί- 

ου, σύμφωνα με την εν θέματι απόφαση της Ολομέλειας 
αυτού, όπως αναφέρεται στο διατακτικό της παρούσας. 

Ο Αντεισαγγελέας του Αρείου Πάγου Χαράλαμπος 
Βουρλιώτης ανέπτυξε την πρόταση του και συμφώ¬ 
νησε με την άποψη του Εισηγητή. Στη συνέχεια, σύμ¬ 
φωνα με το άρθρο 14 παρ. 1 εδ. γ' του ν. 1756/1988, 
όπως αντικ. με το άρθρο 4 παρ. 1 του ν. 3388/2005, 
αποχώρησε. 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Κατά την παρ. 7 του στοιχείου Α «Κανονισμοί» του 
άρθρου 17 του ν. 1756/1988 «Κώδικας Οργανισμού Δι¬ 
καστηρίων και Κατάστασης δικαστικών λειτουργών», 
όπως αντικαταστάθηκε με το άρθρο 86 παρ. 2 του 
ν. 4055/2012, οι καταρτιζόμενοι κανονισμοί εσωτερικής 
υπηρεσίας των δικαστηρίων, καθώς και οι τροποποιή¬ 
σεις τους, υποβάλλονται αμέσως στις οικείες ολομέλειες 
των ανωτάτων δικαστηρίων, οι οποίες έχουν δικαίωμα 
συμπλήρωσης, τροποποίησης ή ακύρωσης αυτών, ως 
προς όλα τα σημεία και ειδικότερα ως προς τον αριθμό 
των δικασίμων και των υποθέσεων που προσδιορίζονται 
σε κάθε δικάσιμο. Οι κανονισμοί ισχύουν μόνο μετά την 
τελική έγκριση τους από τις ολομέλειες των ανωτάτων 
δικαστηρίων και αφού διαβιβασθούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως. 

Στην προκειμένη περίπτωση, η Ολομέλεια του Ειρηνο¬ 
δικείου Αμαρουσίου, με την υπ' αριθ. 19/2016 απόφαση 
της, υπέβαλε πρόταση Κανονισμού Εσωτερικής Υπηρε¬ 
σίας του ως άνω Ειρηνοδικείου. 

Στη συνέχεια, η Ολομέλεια, μετά από αλλαγή απόψεων 
μεταξύ των μελών της, έκρινε, ομόφωνα, ότι πρέπει να 
εγκριθεί η γενομένη με την 19/2016 απόφαση της Ολο¬ 
μέλειας του Ειρηνοδικείου Αμαρουσίου πρόταση του 
κανονισμού Εσωτερικής Υπηρεσίας του Ειρηνοδικείου 
Αμαρουσίου, όπως ειδικότερα ορίζεται στο διατακτικό. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνει την πρόταση του Κανονισμού Εσωτερικής 
Υπηρεσίας του Ειρηνοδικείου Αμαρουσίου, η οποία 
επήλθε με την υπ’ αριθμ. 19/2016 απόφαση της Ολομέ¬ 
λειας του Ειρηνοδικείου Αμαρουσίου, ως ακολούθως: 

ΠΡΟΤΑΣΗ 

ΚΑΝΟΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 

ΤΟΥ ΕΙΡΗΝΟΔΙΚΕΙΟΥ ΑΜΑΡΟΥΣΙΟΥ 

ΜΕΡΟΣ ΠΡΩΤΟ 

ΟΛΟΜΕΛΕΙΑ ΕΙΡΗΝΟΔΙΚΕΙΟΥ 

ΣΥΓΚΡΟΤΗΣΗ, ΣΥΓΚΛΗΣΗ, ΑΡΜΟΔΙΟΤΗΤΕΣ, 

ΑΠΟΦΑΣΕΙΣ ΤΗΣ ΟΛΟΜΕΛΕΙΑΣ 

Άρθρο Ιο 

1. Το Ειρηνοδικείο Αμαρουσίου, για τη ρύθμιση των 
θεμάτων που καθορίζονται στο ν. 1756/1988 «Κώδικας 
Οργανισμού Δικαστηρίων και Κατάστασης Δικαστικών 
Λειτουργών», όπως τροποποιήθηκε και ισχύει και ειδι¬ 
κότερα στις διατάξεις των άρθρων 14 παρ. 3, 7 και 17 
παρ. 5 αυτού, συγκροτείται σε Ολομέλεια, η οποία απο- 
τελείται από όλους τους Δικαστές που υπηρετούν στο 
Ειρηνοδικείο Αμαρουσίου. 


2. Την Ολομέλεια συγκαλεί ο Δικαστής που διευθύνει 
το Ειρηνοδικείο Αμαρουσίου, ο οποίος και προεδρεύει 
σε αυτή. 

3. Η Ολομέλεια συγκαλείται σύμφωνα μετά οριζόμενα 
στο άρθρο 14 του παραπάνω νόμου (ν. 1756/1988) και 
οι δικαστές που δικαιούνται να λάβουν μέρος καλούνται 
εγγράφως πριν από πέντε (5) τουλάχιστον ημέρες με 
ατομική πρόσκληση, στην οποία αναφέρονται τα θέματα 
της Ολομέλειας. Η πρόσκληση τοποθετείται στην υπηρε¬ 
σιακή θυρίδα κάθε δικαστή και ως γενική ανακοίνωση 
αναρτάται στον πίνακα ανακοινώσεων της αίθουσας 
δικαστών, θέμα που δεν έχει εγγράφει, μπορεί να συζη¬ 
τηθεί στην Ολομέλεια μόνο αν κατατεθεί εγγράφως πριν 
από την έναρξη της συνεδριάσεως και υπογράφεται από 
τα δύο τρίτα (2/3) των παρόντων μελών. Η συμμετοχή 
των δικαστών στις συνεδριάσεις και στις εργασίες της 
Ολομέλειας είναι υποχρεωτική. 

4. Η σύγκληση της Ολομέλειας είναι υποχρεωτική κατά 
τις διατάξεις του παραπάνω νόμου, όταν ζητηθεί: α) από 
το ένα τρίτο (1/3) των μελών, που κατά το χρόνο της 

αίτησης συμμετέχουν σε αυτή ή.(αρθρ. 14 παρ. 2α), 

β) από τον Εισαγγελέα, που διευθύνει την Εισαγγελία 
Πρωτοδικών Αθηνών (αρθρ. 14 παρ. 2β), γ) από μέλος 
της Ολομέλειας, όταν ασκηθεί προσφυγή εναντίον πρά¬ 
ξεων του δικαστή που διευθύνει το Δικαστήριο (αρθ. 14 
παρ. 2γ), δ) με απόφαση του οικείου δικηγορικού συλλό¬ 
γου για θέματα που άπτονται της άσκησης του δικηγο¬ 
ρικού λειτουργήματος, κατά την συζήτηση των οποίων 
δικαιούται ο πρόεδρος ή εκπρόσωπος του δικηγορικού 
συλλόγου να παρίσταται, να μετέχει της συζητήσεως, 
αποχωρεί δε πριν την έναρξη της ψηφοφορίας (άρθ. 14 
παρ. 2δ). 

5. Σε περίπτωση που δεν συγκληθεί η Ολομέλεια μέσα 
σε πέντε (5) ημέρες, εκείνος που ζήτησε τη σύγκληση της 
έχει δικαίωμα να συγκαλέσει την Ολομέλεια με αίτηση 
που γνωστοποιείται σε όλα τα μέλη (άρθρο 14 παρ. 2δ, 
εδ. β). 

6. Η Ολομέλεια μπορεί να συγκληθεί επίσης για να 
ανταλλάξουν τα μέλη της απόψεις σε νομικά ζητήματα. 
Τα πορίσματα των σχετικών συζητήσεων δεν δεσμεύ¬ 
ουν τα δικαιοδοτικά όργανα του δικαστηρίου (άρθρο 
Μπαρ. 4). 

7. Στην αρμοδιότητα της Ολομέλειας υπάγονται: α) η 
κατάρτιση, συμπλήρωση, τροποποίηση, αντικατάσταση 
ή κατάργηση διατάξεων του Κανονισμού του Δικαστηρί¬ 
ου (άρθρο 14 παρ. 7α), β) η λήψη αποφάσεων για θέματα 
γενικότερου ενδιαφέροντος, οργάνωσης και λειτουργίας 
του Δικαστηρίου και απονομήςτης δικαιοσύνης (άρθρο 
Μπαρ. 7β),γ) η κατάρτιση των τμημάτων των διακοπών 
(άρθρο 14 παρ. 7γ), δ) η λήψη απόφασης ή η γνωμοδό¬ 
τηση για όσα θέματα έχουν υπαχθεί στην αρμοδιότη¬ 
τα της από τον Κανονισμό ή από ειδικές διατάξεις, ε) η 
λήψη αποφάσεως για την αύξηση ή μείωση του αριθμού 
των προσδιοριζόμενων προς εκδίκαση υποθέσεων στα 
πινάκια ή εκθέματα, πέραν της αύξησης της αρμοδιό¬ 
τητας, που προβλέπεται από το άρθρο 15 παρ. 7β περ. 
δδ του ν. 1756/1988 και τέλος στ) η λήψη αποφάσεων 
για οποιοδήποτε άλλο θέμα παραπέμπεται σε αυτή από 

τον Προϊστάμενο του Ειρηνοδικείου. Η συμμετοχή των 
Δικαστών στις συνεδριάσεις και στις εργασίες της Ολο¬ 
μέλειας είναι υποχρεωτική. 

8.0 Δικαστής που διευθύνει το Ειρηνοδικείο Αμαρου¬ 
σίου ορίζει τον εισηγητή ή τους εισηγητές για τα θέματα 
της Ολομέλειας. 

Καθήκοντα Γραμματέα, ο οποίος τηρεί τα πρακτικά της 
Ολομέλειας, εκτελεί ο Προϊστάμενος της Γραμματείας 
του Ειρηνοδικείου και σε περίπτωση απουσίας ή κω¬ 
λύματος του, ένας από τους αρχαιότερους Δικαστικούς 
Γραμματείς, που ορίζεται από τον Δικαστή που διευθύνει 
το Ειρηνοδικείο Αμαρουσίου. Αντίγραφο των πρακτικών 
και της απόφασης της Ολομέλειας αναρτάται εντός δέκα 
(10) ημερών από τη σύγκληση της στον πίνακα ανακοι¬ 
νώσεων της αίθουσας Δικαστών. 

9. Η Ολομέλεια βρίσκεται σε απαρτία όταν είναι πα¬ 
ρόντα περισσότερα από τα μισό κατά το χρόνο της σύ¬ 
γκλησης μέλη της. 

Για τη λήψη αποφάσεως ή τη γνωμοδότηση επί θε¬ 
μάτων, τα οποία έχουν υπαχθεί στην αρμοδιότητα της 
Ολομέλειας από τον Κανονισμό ή από ειδικές διατάξεις, 
αρκεί η παρουσία του ενός τρίτου των μελών της. Αν 
κατά την πρώτη συνεδρίαση δεν υπάρχει απαρτία, η 
Ολομέλεια συνέρχεται αυτοδικαίως την ίδια μέρα και 
ώρα της επόμενης εβδομάδας ή σε περίπτωση αργίας 
ή εξαιρετέας, την επόμενη αυτής εργάσιμη ημέρα και 
βρίσκεται σε απαρτία με τα παρόντα σε αυτή μέλη. 

10. Οι αποφάσεις της Ολομέλειας λαμβάνονται με την 
απόλυτη πλειοψηφία των παρόντων μελών της. Αν για 
κάποιο θέμα, σχηματιστούν περισσότερες από δύο γνώ¬ 
μες, επαναλαμβάνεται η ψηφοφορία για μία από τις δύο 
επικρατέστερες γνώμες. Οι αποφάσεις της Ολομέλειας, 
υπερισχύουν των αποφάσεων των άλλων οργάνων του 
Δικαστηρίου για το ίδιο θέμα. 

11. Οι συνεδριάσεις της Ολομέλειας δεν είναι δημόσιες 
εκτός αν ο νόμος ορίζει διαφορετικά (άρθρο 14 παρ. 8 
και 9). Οι διατάξεις των άρθρων 5 παρ. 1 και 7 παρ. 1 
εφαρμόζονται αναλόγως και στην Ολομέλεια του Ειρη¬ 
νοδικείου. 

ΜΕΡΟΣ ΔΕΥΤΕΡΟ 

ΟΡΓΑΝΩΣΗ ΚΑΙ ΛΕΙΤΟΥΡΓΙΑ ΤΟΥ ΔΙΚΑΣΤΗΡΙΟΥ 

ΚΕΦΑΛΑΙΟ Α 

ΔΙΚΑΣΤΙΚΑ ΤΜΗΜΑΤΑ 

Άρθρο 2ο 

Στο Ειρηνοδικείο Αμαρουσίου διαμορφώνονται από 
16/9/2016 τέσσερα (4) τμήματα εκδίκασης των υποθέ¬ 
σεων με στοιχεία Πρώτο, Δεύτερο, Τρίτο και Τέταρτο. 

Άρθρο 3ο 

ΠΡΩΤΟ ΔΙΚΑΣΤΙΚΟ ΤΜΗΜΑ 

ΤΜΗΜΑ ΤΑΚΤΙΚΗΣ ΔΙΑΔΙΚΑΣΙΑΣ ΚΑΙ ΜΙΚΡΟΔΙΑΦΟΡΩΝ 

1. Στο τμήμα αυτό υπάγονται όλες οι υποθέσεις που 
εκδικάζονται κατάτηνΤακτική Διαδικασία και αυτές που 
εκδικάζονται με τις ειδικές διατάξεις περί Μικροδιαφο- 
ρών. Ειδικότερα: 

Α. ΤΑΚΤΙΚΗ ΔΙΑΔΙΚΑΣΙΑ 

Α1. Οι υποθέσεις της Τακτικής Διαδικασίας που είχαν 


προσδιοριστεί με το παλαιό νομικό καθεστώς, ήτοι έως 
τις 31 -12-2015, είναι προσδιορισμένες κάθε Δευτέρα έως 
και τον Απρίλιο του 2020. Ο αριθμός των υποθέσεων 
αυτών σε κάθε δικάσιμο είναι συνολικά είκοσι πέντε (25) 
υποθέσεις. Μέχρι εξαντλήσεως των εκκρεμών αυτών 
υποθέσεων, οι κατατεθείσες αγωγές και ανακοπές, που 
έχουν προσδιοριστεί στα υπάρχοντα (κατά τις διατάξεις 
του παλαιού Κανονισμού) πινάκια, καθώς και τα συνα¬ 
φή δικόγραφα, αντίθετων αγωγών, ανταγωγών, ανακοι¬ 
νώσεων δίκης - προσεπικλήσεων - παρεμπιπτουσών 
αγωγών, παρεμβάσεων ή προσθέτων λόγων ανακοπής 
που έχουν κατατεθεί ή τυχόν κατατεθούν και μετά την 
έναρξη ισχύος της νέας διαδικασίας (1-1-2016), αλλά 
αφορούν τις υποθέσεις αυτές, εξακολουθούν να εγγρά- 
φονται μετά από σχετικό έλεγχο και να εκδικάζονται, ως 
έχουν εισαχθεί και εγγράφει, στα παλαιό πινάκια. Εξακο¬ 
λουθούν δηλαδή κατά το στάδιο αυτό να υπάρχουν και 
να λειτουργούν προς εκδίκαση των υποθέσεων αυτών 
και μέχρι εξαντλήσεως τους τα παλαιότερα πινάκια. Σε 
περίπτωση περαιτέρω αναβολής ή ματαίωσης οι υποθέ¬ 
σεις αυτές (των παλαιών πινακίων), θα μεταφέρονται και 
θα προσδιορίζονται στα ίδια παλαιό πινάκια. Τα πινάκια 
αυτά καταργούνται με την συζήτηση όλων των παλαιών 
υποθέσεων πιο πάνω. 

Α2. Οι υποθέσεις της νέας Τακτικής Διαδικασίας- οι 
αγωγές και τα λοιπά εισαγωγικά δικόγραφα- (άρθρο 
237 του Κ. Πολ. Δ., όπως τροποποιήθηκε από τον 
ν. 4335/2015) και απάτην έναρξη ισχύος αυτού (1-1-2016), 
εγγράφονται σε νέα πινάκια. Μετά την περάτωση των 
παλαιών υποθέσεων κατά τα οριζόμενα στην παρακάτω 
παράγραφο θα προσδιορίζεται στα νέα πινάκια ο ίδιος 
αριθμός υποθέσεων, είκοσι πέντε (25). Για την εκδίκαση 
των υποθέσεων που εγγράφονται στα παραπάνω νέα 
πινάκια, δικάσιμος ορίζεται η ημέρα Δευτέρα. 

Α3. Κατά το μεταβατικό αυτό στάδιο (από 16-09-2016 
έως 01-05-2020) θα προσδιορίζονται πέντε (5) υποθέσεις 
σε κάθε δικάσιμο. Σε περίπτωση που οι τυχόν προσδι¬ 
ορισμένες υποθέσεις είναι λιγότερες από εικοσιπέντε 
(25), θα συμπληρώνεται ο αριθμός αυτών με τον αριθμό 
των δικογράφων που υπολείπεται. Από τον Μάιο του 
2020, εφ' όσον δεν υπάρχουν πλέον υποθέσεις που εί¬ 
χαν προσδιοριστεί με το παλαιό νομικό καθεστώς θα 
προσδιορίζονται αποκλειστικά και μόνο υποθέσεις με 
το νέο νομοθετικό καθεστώς. Ο αριθμός των υποθέσεων 
αυτών στα νέα πινάκια ορίζεται συνολικά είκοσι πέντε 
(25) υποθέσεις σε κάθε δικάσιμο κάθε Δευτέρα. 

Α4. Η χρέωση στα νέα πινάκια θα γίνεται κατ’ απόλυτη 
σειρά του αριθμού καταθέσεως των σχετικών εισαγω¬ 
γικών δικογράφων από τον Δικαστή που διευθύνει το 
Ειρηνοδικείο. 

Β. ΜΙΚΡΟΔΙΑΦΟΡΕΣ 

Για τις υποθέσεις των Μικροδιαφορών και τις υπο¬ 
θέσεις κατά την Ευρωπαϊκή Διαδικασία των Μικροδια- 
φορών ορίζεται μία δικάσιμος κάθε Δευτέρα. Σε κάθε 
δικάσιμο προσδιορίζονται συνολικά είκοσι (20) υποθέ¬ 
σεις, δεκαπέντε (15) πρωτοείσακτες και πέντε (5) από 
αναβολή. 

Άρθρο 4ο 

ΔΕΥΤΕΡΟ ΔΙΚΑΣΤΙΚΟ ΤΜΗΜΑ 
Α' ΤΜΗΜΑ ΠΕΡΙΟΥΣΙΑΚΩΝ ΔΙΑΦΟΡΩΝ 
(ΕΡΓΑΤΙΚΩΝ - ΜΙΣΘΩΤΙΚΩΝ - ΠΙΣΤΩΤΙΚΩΝ 
ΤΙΤΛΩΝ - ΑΝΑΚΟΠΩΝ) 

Στο τμήμα αυτό υπάγονται: α) οι υποθέσεις του άρ¬ 
θρου 614 παρ. 1 του Κ. Πολ. Δ. (μισθωτικές αγωγές), 
β) οι υποθέσεις του άρθρου 614 παρ. 2 του Κ. Πολ. Δ. 
(αγωγές που αφορούν διαφορές από οριζόντια ή κάθετη 
συνιδιοκτησία), γ) οι υποθέσεις που αφορούν τις εργα¬ 
τικές διαφορές (άρθρο 614 παρ. 3 του Κ. Πολ. Δ.), δ) οι 
υποθέσεις που αφορούν τις διαφορές μεταξύ επαγγελ- 
ματιών και οργανισμών κοινωνικής ασφάλισης (άρθρο 
614 παρ. 4 του Κ. Πολ. Δ.), ε) οι υποθέσεις που αφορούν 
τις διαφορές από αμοιβές (άρθρο 614 παρ. 5 του Κ. Πολ. 
Δ.), στ) οι υποθέσεις που αφορούν τις διαφορές για ζη¬ 
μίες από αυτοκίνητα (άρθρο 614 παρ. 6 του Κ. Πολ. Δ.), 
ζ) οι υποθέσεις που αφορούν τις διαφορές από δημο¬ 
σιεύματα και ραδιοτηλεοπτικές εκπομπές (άρθρο 614 
παρ. 7 του Κ. Πολ. Δ.), η) οι υποθέσεις του άρθρου 614 
παρ. 8 του Κ. Πολ. Δ. (αγωγές από πιστωτικούς τίτλους), 
θ) ανακοπές κατά διαταγών πληρωμής (632 του Κ. Πολ. 
Δ.), ι) ανακοπές κατά διαταγών απόδοσης χρήσης μισθί¬ 
ου (άρθρο 642 του Κ. Πολ. Δ), κ) όλες οι ανακοπές κατά το 
στάδιο της αναγκαστικής εκτέλεσης (όπωςτων άρθρων 
933, 936, 979, 986, 987, 1044 του Κ. Πολ. Δ„ 33 και 73 
παρ. 1 του ΚΕΔΕ), λ) κάθε ανακοπή κατά το άρθρο 583 
επ. του Κ. Πολ. Δ., που λόγω της φύσης της εκδικάζεται 
κατά την διαδικασία των περιουσιακών διαφορών και 
μ) οι αντιρρήσεις κατά Ευρωπαϊκών Διαταγών Πληρω- 
μής.Τα υπάρχοντα πινάκια διατηρούνται και εκεί προστί¬ 
θενται οι λοιπές περιουσιακές διαφορές. Η συζήτηση των 
υποθέσεων αυτών θα γίνεται κάθε Πέμπτη. Ο αριθμός 
των υποθέσεων ορίζεται συνολικά σε είκοσι πέντε (25), 
είκοσι (20) πρωτοείσακτες και πέντε (5) από αναβολή. 
Β'ΤΜΗΜΑ ΠΕΡΙΟΥΣΙΑΚΩΝ ΔΙΑΦΟΡΩΝ 
(ΕΡΓΑΤΙΚΩΝ ΔΙΑΦΟΡΩΝ ΚΑΤΑ ΟΤΕ) 

Οι υποθέσεις των Εργατικών Διαφορών κατά του ΟΤΕ 
εκδικάζονται κάθε Πέμπτη και εισάγονται συνολικά τρι¬ 
άντα (30) υποθέσεις, είκοσι πέντε (25) πρωτοείσακτες 
και πέντε (5) από αναβολή. 

Γ'ΤΜΗΜΑ ΠΕΡΙΟΥΣΙΑΚΩΝ ΔΙΑΦΟΡΩΝ 
(ΖΗΜΙΩΝ ΑΠΟ ΑΥΤΟΚΙΝΗΤΑ) 

Στο τμήμα αυτό υπάγονται οι υποθέσεις του άρθρου 
614 παρ. 6 του Κ.Πολ.Δ. (διαφορές από ζημιές από αυ¬ 
τοκίνητα). Η συζήτηση των υποθέσεων αυτών θα γίνεται 
τις δύο πρώτεςΤρίτες κάθε μήνα. Ο αριθμός των υποθέ¬ 
σεων αυτών σε κάθε δικάσιμο θα είναι συνολικά είκοσι 
πέντε (25), είκοσι (20) πρωτοείσακτες και πέντε (5) από 
αναβολή. 

Άρθρο 5ο 

ΤΡΙΤΟ ΔΙΚΑΣΤΙΚΟ ΤΜΗΜΑ 
ΤΜΗΜΑ ΡΥΘΜΙΣΗΣ ΟΦΕΙΛΩΝ 
ΥΠΕΡΧΡΕΩΜΕΝΩΝ ΦΥΣΙΚΩΝ ΠΡΟΣΩΠΩΝ 

1. Στο τμήμα αυτό υπάγονται οι υποθέσεις του 
ν. 3869/2010. Η εκδίκαση των υποθέσεων γίνεται κάθε 
Τετάρτη και την πρώτη Τρίτη κάθε μήνα. Σε κάθε δικά¬ 


σιμο εισάγονται συνολικά είκοσι πέντε υποθέσεις (25), 
είκοσι (20) πρωτοείσακτες και πέντε (5) από αναβολή. 

2. Οι προσωρινές διαταγές θα συζητούνται κάθε Δευ¬ 
τέρα και Πέμπτη από τον οριζόμενο στην υπηρεσία δι¬ 
καστή του ίδιου τμήματος. Σε κάθε δικάσιμο εισάγονται 
κατ' ανώτατο όριο είκοσι πέντε (25) υποθέσεις. 

Άρθρο 6ο 

ΤΕΤΑΡΤΟ ΔΙΚΑΣΤΙΚΟ ΤΜΗΜΑ 

ΤΜΗΜΑ ΠΟΙΝΙΚΟ 

Α. ΠΡΟΑΝΑΚΡΙΣΗ 

1. Στο τμήμα αυτό υπάγεται η διεκπεραίωση των προ- 
ανακριτικών και λοιπών δικογραφιών. Η προανάκριση 
διενεργείται από τον Δικαστή που διευθύνει το Ειρηνο¬ 
δικείο Αμαρουσίου για να είναι εφικτή η κατά το δυνατόν 
καθημερινή παρουσία του στην Υπηρεσία. 

Η αναπλήρωση αυτού σε περίπτωση κωλύματος γίνε¬ 
ται από όλους τους Ειρηνοδίκες. Ο χρόνος διενέργειας 
της προανάκρισης ορίζεται από 10.00-13.00. Ο χρόνος 
διενέργειας αυτής μπορεί να αλλάξει από τον ίδιο τον 
Δικαστή. Ενίσχυση του τμήματος αυτού εφ' όσον απαι¬ 
τείται, θα γίνεται μόνο για λήψη μαρτυρικών καταθέσεων 
και παραλαβή υπομνημάτων από τους λοιπούς δικαστές 
και όχι περισσότερο από μία φορά τον μήνα για κάθε 
ένα εξ αυτών. 

2. Οι Γραμματείς της προανάκρισης ασχολούνται με 
όλες τις εργασίες οι οποίες απαιτούνται για την προανά¬ 
κριση και την προκαταρκτική εξέταση και ειδικότερα με 
την κλήτευση των μαρτύρων,των μηνυτών-εγκαλούντων 
και των μηνυομένων - κατηγορουμένων, την παραλαβή 
σημειωμάτων παροχής εξηγήσεων και υπομνημάτων, 
την εξυπηρέτηση του κοινού και των δικηγόρων κλπ, 
τη διεκπεραίωση της αλληλογραφίας, την καταχώρηση 
των εισερχομένων και εξερχόμενων δικογραφιών, τη συ- 
σχέτιση εγγράφων στις δικογραφίες, την αποστολή των 
δικογραφιών στην αρμόδια Εισαγγελία και τη σύνταξη 
στατιστικών πινάκων κάθε δίμηνο. 

3. Στην προανάκριση τηρούνται βιβλία εισερχομένων 
υποθέσεων, υποθέσεων προκαταρκτικής εξέτασης, υπο¬ 
θέσεων προανάκρισης, δευτεροεισάκτων υποθέσεων, 
υποθέσεων ξένων αρχών και βιβλίο περαιωθεισών 
υποθέσεων. Τηρείται επίσης βιβλίο ενταλμάτων βιαίας 
προσαγωγής. 

10. Οι κλήσεις που αφορούν την προανάκριση επιδί¬ 
δονται νομίμως. 

Β. ΠΤΑΙΣΜΑΤΙΚΕΣ ΥΠΟΘΕΣΕΙΣ 

1. Πταισματικές υποθέσεις τακτικής διαδικασίας εκδι- 
κάζονται στο Πταισματοδικείο Αμαρουσίου ημέρα Πα¬ 
ρασκευή και ώρα 09.00 π.μ. Τις πταισματικές υποθέσεις 
εκδικάζουν οι δικαστές των τριών πρώτων τμημάτων. 
Εφ' όσον το τέταρτο δικαστικό τμήμα το έχει χρεωθεί 
άλλος δικαστής πλην του Διευθύνοντος το Ειρηνοδικείο, 
θα συμμετέχει και αυτός στην εκδίκαση των πταισμάτων 
αναλογικά με τους υπηρετούντες στα λοιπά δικαστικά 
τμήματα δικαστές. 

2. Δικάσιμοι ποινικών υποθέσεων δεν ορίζονται κατά 
τις οριζόμενες αργίες των δημοσίων υπηρεσιών, κατά 
την Μεγάλη Εβδομάδα, την εβδομάδα της Διακαινη- 

σίμου και κατά την περίοδο από 20 Δεκεμβρίου έως 7 
Ιανουάριου του επόμενου έτους. 

3.0 Γραμματέας της έδρας του πταίσματος είναι υπεύ¬ 
θυνος για την τή ρηση των πρακτικών επί έδρας, την κα¬ 
ταχώριση των αποφάσεων στο βιβλίο δημοσίευσης, την 
σύνταξη αποσπασμάτων αναβλητικών αποφάσεων, την 
αποστολή των δικογραφιών στον Δημόσιο Κατήγορο 
Αμαρουσίου, την έκδοση αντιγράφων, την αποστολή 
αποσπασμάτων των ερήμην εφεσίβλητων αποφάσεων 
στα αρμόδια Αστυνομικά Τμήματα, την επίδοση τους 
στους κατηγορουμένους, την αποστολή των εφεσίβλη¬ 
των καταδικαστικών αποφάσεων στον αρμόδιο Εισαγ¬ 
γελέα, την άσκηση ανακοπών λιπομαρτυρίας κατ’ άρθρο 
232 Κ.Π.Δ. και αποστολή αρμοδίωςτούτων, την σύνταξη 
Ατομικών Φύλλων Έκπτωσης (ΤΑΦΕ). 

Επί ερήμην καταδικαστικών αποφάσεων, μετά την 
καταχώρηση τους στο οικείο βιβλίο συντάσσονται δι¬ 
πλότυπα χρηματικών καταλόγων, όπου αναγράφονται 
τα πλήρη στοιχεία του καταδικασθέντος, ο αριθμός 
ταυτότητας, ο αριθμός φορολογικού μητρώου και η δι¬ 
εύθυνση κατοικίας του και διαβιβάζονται στις αρμόδιες 
Δ.Ο.Υ. όπου βρίσκεται η κατοικία του κατηγορουμένου. 
Επίσης γίνεται σύνταξη εις τριπλούν συγκεντρωτικών 
καταστάσεων, οι οποίες συνοδεύουν τους παραπάνω 
χρηματικούς καταλόγους στις οποίες αναγράφονται συ¬ 
γκεντρωτικά τα χρηματικά ποσά που βεβαιώνονται στα 
αρμόδια δημόσια ταμεία, εκ των οποίων επιστρέφουν 
ένα από τα αντίγραφα των συγκεντρωτικών καταστά¬ 
σεων ώστε να φαίνεται η βεβαίωση των χρηματικών 
ποινών. Ο Γραμματέας είναι υπεύθυνος για τη φύλαξη 
αποφάσεων, πρακτικών, βιβλίων και δικογραφιών του 
Πταισματοδικείου, τη χορήγηση σε διαδίκους και πλη¬ 
ρεξουσίους δικηγόρους επικυρωμένων αντιγράφων και 
αποσπασμάτων, την έκδοση αποσπασμάτων προς τον 
Δημόσιο Κατήγορο και ΑστυνομικάΤμήματα γιατιςπα- 
ρεπόμενες ποινές, όπως η αφαίρεση άδειας λειτουργίας 
κ.λπ. 

4. Εφόσον το επιβάλλουν υπηρεσιακές ανάγκες, τους 
Γραμματείςτου τμήματος αυτού συνδράμουν στην διεκ¬ 
περαίωση των υποθέσεων άλλοι υπάλληλοι της υπηρε¬ 
σίας, που ορίζονται με πράξη του Διευθύνοντος. 

Άρθρο 7ο 

ΚΕΦΑΛΑΙΟ Β 

ΕΚΔΙΚΑΣΗ ΥΠΟΘΕΣΕΩΝ ΑΠΟ ΠΕΡΙΣΣΟΤΕΡΑ ΤΟΥ ΕΝΟΣ 
ΔΙΚΑΣΤΙΚΑ ΤΜΗΜΑΤΑ - ΥΠΗΡΕΣΙΕΣ ΔΙΚΑΣΤΩΝ 

1. Οι υποθέσεις της εκούσιας δικαιοδοσίας, για τις 
οποίες απαιτείται δίκη στο ακροατήριο, πλην των υπο¬ 
θέσεων των υπερχρεωμένων φυσικών προσώπων, που 
υπάγονται στο τρίτο τμήμα, εκδικάζονται από τους δικα¬ 
στές του πρώτου και δευτέρου τμήματος. Οι υποθέσεις 
αυτές εγγράφονται στο σχετικό πινάκιο. Για την εκδίκα¬ 
ση τους ορίζεται μία (1) δικάσιμος την εβδομάδα κάθε 
Τετάρτη. Σε κάθε δικάσιμο προσδιορίζονται συνολικά 
είκοσι (20) υποθέσεις, δεκαπέντε (15) πρωτοείσακτες 
και πέντε (5) από αναβολή. 

2. Οι υποθέσεις της εκούσιας δικαιοδοσίας στις οποίες 
εκδίδεται διάταξη ή πράξη διεκπεραιώνονται από τον 
δικαστή που ορίζεται στην Υπηρεσία. Η χρέωση γίνεται 


από τον νεώτερο δικαστή και ο αριθμός των υποθέσεων 
είναι έξι (6) για τον κάθε ένα εξ αυτών. Στην χρέωση αυτή 
συμμετέχουν οι δικαστές των τριών πρώτων τμημάτων. 

Κάθε τρίμηνο ελέγχεται η χρέωση των υποθέσεων αυ¬ 
τών στους Δικαστές και καταβάλλεται προσπάθεια για 
σύμμετρη κατανομή τους. Οι σχετικοί φάκελοι παραδί- 
δονται από τον Γραμματέα στη θυρίδα κάθε Δικαστή. 

3. Οι υποθέσεις των ασφαλιστικών μέτρων εκδικάζο- 
νται από τους δικαστές του Ειρηνοδικείου που υπηρε¬ 
τούν στο πρώτο και δεύτερο τμήμα. Ο προσδιορισμός 
τους ορίζεται κάθε Παρασκευή. Σε περίπτωση κατεπεί- 
γοντος μπορεί να ορισθεί και άλλη ημέρα για συζήτηση. 

4. Οι υποθέσεις των Περιουσιακών Διαφορών (Εργα¬ 
τικών Διαφορών κατά του ΟΤΕ) εκδικάζονται από τους 
δικαστές των τριών πρώτων τμημάτων. 

5. Οι υποθέσεις Πταισμάτων εκδικάζονται από τους 
δικαστές των τριών πρώτων τμημάτων κάθε Παρασκευή. 
Εφ' όσον το τέταρτο δικαστικό τμήμα το έχει χρεωθεί 
άλλος δικαστής πλην του Διευθύνοντος το Ειρηνοδικείο, 
θα συμμετέχει και αυτός στην εκδίκαση των πταισμάτων 
αναλογικά με τους υπηρετούντες στα λοιπά δικαστικά 
τμήματα δικαστές. 

Άρθρο 8ο 

ΕΚΔΙΚΑΣΗ ΥΠΟΘΕΣΕΩΝ ΜΕ ΑΠΟΦΑΣΗ 

ΤΟΥ ΠΡΟΪΣΤΑΜΕΝΟΥ ΤΗΣ ΥΠΗΡΕΣΙΑΣ 

Σε εξαιρετικά επείγουσες περιπτώσεις ο Δικαστής που 
διευθύνει το Ειρηνοδικείο Αμαρουσίου μπορεί να ανα¬ 
θέτει την εκδίκαση (μέρους) υποθέσεων που υπάγονται 
σε ένα από τα παραπάνω τρία (3) δικαστικά τμήματα, 
κατά την κρίση του, σε Δικαστές που δεν υπηρετούν στο 
συγκεκριμένο τμήμα, εφόσον συνάδελφοι τελούν σε μα¬ 
κροχρόνιες άδειες ή υπάρχουν κενές οργανικές θέσεις. 

Άρθρο 9ο 

ΥΠΗΡΕΣΙΕΣ ΔΙΚΑΣΤΩΝ 

Ο Δικαστής που διευθύνει το Ειρηνοδικείο Αμαρου¬ 
σίου εκδίδει κατά το δυνατόν μέχρι την 27η ημέρα του 
προηγούμενου μήνα, την υπηρεσία των εδρών (εκδίκα¬ 
ση υποθέσεων στο ακροατήριο) και των λοιπών απαι- 
τούμενων καθημερινά υπηρεσιών των δικαστών. Πέραν 
της υπηρεσίας των εδρών ορίζονται: 

1. Ένας (1) δικαστής κάθε μέρα ως Ειρηνοδίκης Υπη¬ 
ρεσίας, εκτός από αυτόν που υπηρετεί στο τέταρτο 
δικαστικό τμήμα. Διάρκεια υπηρεσίας από 09.00 μέχρι 
15.00. Αυτός είναι επιφορτισμένος με τον έλεγχο των 
δηλώσεων τρίτων, την έκδοση απογράφων, τον προσ¬ 
διορισμό συζητήσεων των υποθέσεων της Εκούσιας 
Δικαιοδοσίας, την υπογραφή κατάθεσης δικογράφων 
(όπου απαιτείται) και γενικότερα είναι αρμόδιος για να 
αντιμετωπίζει οποιοδήποτε ζήτημα προκύψει στην υπη¬ 
ρεσία. Οι ένορκες βεβαιώσεις συντάσσονται και εκδίδο- 
νται αυθημερόν. Επίσης εκδικάζει τις συναινετικές προ¬ 
σημειώσεις και τις αιτήσεις παροχής νομικής βοήθειας 
σε αστικές και εμπορικές υποθέσεις κατά τις διατάξεις 
του ν. 3226/2004 «Παροχή νομικής βοήθειας σε πολίτες 
χαμηλού εισοδήματος και άλλες διατάξεις» και εκδίδει 
τις προσωρινές διαταγές πλην των προσωρινών διατα¬ 
γών των υπερχρεωμένων νοικοκυριών. Τέλος εκδίδει τις 

διαταγές πληρωμής, τις ευρωπαϊκές διαταγές πληρωμής 
και τις διαταγές αποδόσεως του μισθίου. Ο αριθμός των 
υποθέσεων αυτών ορίζεται σε δέκα (10). 

3. Ένας δικαστής ορίζεται κάθε Δευτέρα και Πέμπτη 
από τους υπηρετούντες στο τμήμα των Υπερχρεωμένων 
νοικοκυριών για συζήτηση αποκλειστικά και μόνο των 
προσδιορισμένων προσωρινών διαταγών των υποθέ¬ 
σεων αυτών. 

4. Εφ’ όσον οι ανάγκες το απαιτούν ορίζεται και δεύ¬ 
τερος δικαστής στην προανάκριση μόνο για λήψη μαρ¬ 
τυρικών καταθέσεων και υπομνημάτων και όχι περισσό¬ 
τερο από μία φορά τον μήνα για τον κάθε ένα δικαστή. 

5. Στις κατ’ οίκον έρευνες κ.λπ. τηρείται πίνακας και η 
εκτέλεση της υπηρεσίας αυτής γίνεται από τον νεότερο 
δικαστή. 

ΚΕΦΑΛΑΙΟ Γ' 

ΡΥΘΜΙΣΕΙΣ ΣΧΕΤΙΚΑ ΜΕ ΤΗΝ ΚΑΤΑΡΤΙΣΗ 

ΤΩΝ ΤΜΗΜΑΤΩΝ, ΤΟΝ ΠΡΟΣΔΙΟΡΙΣΜΟ ΚΑΙ 

ΤΗΝ ΚΑΤΑΝΟΜΗ ΤΩΝ ΥΠΟΘΕΣΕΩΝ 

Άρθρο 10ο 

ΧΡΟΝΟΣ ΚΑΙ ΤΟΠΟΣ ΣΥΝΕΔΡΙΑΣΕΩΝ 

1. Οι δίκες στο ακροατήριο αρχίζουν στις 9:00, ώρα 
που χαρακτηρίζεται και ως συνήθης ώρα έναρξης των 
συνεδριάσεων. Ωστόσο ως ώρα έναρξης της εκδίκασης 
των υποθέσεων συγκεκριμένου πινακίου ή εκθέματος, 
σε περίπτωση, που την ίδια μέρα η αίθουσα μπορεί να 
χρησιμοποιηθεί και για την εκδίκαση άλλων πινακίων ή 
εκθεμάτων, μπορεί να ορίζεται και άλλη μεταγενέστερη 
αυτής. Στην περίπτωση αυτή η διαφορετική ώρα έναρ¬ 
ξης σημειώνεται, ειδικά στα δικόγραφα που κατατίθενται 
και στα πινάκια ή εκθέματα που αναρτώνται. Η συζή¬ 
τηση των Μικροδιαφορών ορίζεται στις 11.00 π. μ. Η 
συζήτηση των προσωρινών διαταγών ορίζεται ομοίως 
στις 11.00 π. μ. 

2. Κατά το μεταβατικό στάδιο στηνΤακτική Διαδικασία 
προηγείται η εκδίκαση των υποθέσεων, που έχουν προσ- 
διορισθεί κατ' άρθρο 237 του νέου Κ. Πολ. Δ., γιατί στις 
υποθέσεις αυτές αρκεί μόνο η εκφώνηση και ακολουθεί 
η εκδίκαση των υποθέσεων που είναι γραμμένες στα 
παλαιά καταργούμενα πινάκια. 

3. Η αίθουσα που εκδικάζεται κάθε υπόθεση, αναγρά¬ 
φεται στο δικόγραφο. 

4. Στις υποθέσεις της νέας Τακτικής Διαδικασίας για τις 
οποίες κατ' αρθ. 237 παρ. 6 του νέου Κ. Πολ. Δ. διατάσ- 
σεται επανάληψη συζητήσεως με διάταξη του δικαστή, 
παράλληλα καθορίζεται υποχρεωτικά και ο τόπος και ο 
χρόνος της νέας συζητήσεως για την συμπλήρωση των 
αποδείξεων με την εξέταση μαρτύρων. Η εκδίκαση των 
κατ' επανάληψη διαδικασίας υποθέσεων, στην περίπτω¬ 
ση αυτή, ακολουθεί μετά το τέλος της εκδίκασης των 
υποθέσεων που είναι γραμμένες στα παλαιά πινάκια. Αν 
ο ορισμός δικασίμου στις παραπάνω ημέρες δεν είναι 
δυνατός ή αν η διαδικασία δεν ολοκληρωθεί αλλά δια¬ 
κοπεί για άλλη ημέρα, οι δικαστές οφείλουν να ορίζουν 
ημέρα και ώρα για την επανάληψη, αυτή που θα τους 
υποδειχθεί μετά από σχετική συνεννόηση από το τμήμα 
της Γραμματείας της Υπηρεσίας. 


Άρθρο 11ο 

ΠΡΟΣΔΙΟΡΙΣΜΟΣ ΥΠΟΘΕΣΕΩΝ 

1. Οι Δικαστές και Γραμματείς που είναι επιφορτισμένοι 
με τον προσδιορισμό υποθέσεων υποχρεούνται να μην 
προσδιορίζουν υποθέσεις καθ' υπέρβαση των ορίων που 
ορίζονται στα πιο πάνω άρθρα. Ειδικότερα, οι δικαστές 
που προσδιορίζουν ασφαλιστικά μέτρα, αναγράφουν 
καθημερινά τον αριθμό των υποθέσεων που προσδι¬ 
όρισαν ανά δικάσιμο, ώστε να είναι άμεσα ενήμερος ο 
Ειρηνοδίκης Υπηρεσίας της επόμενης ημέρας. Τηρείται 
δε για το σκοπό αυτό ενιαίο ημερολόγιο δικασίμων και 
προσδιορισμού υποθέσεων ανά δικάσιμο. 

2. Οι αρμόδιοι Γραμματείς υποχρεούνται αμέσως μετά 
το τέλος της δικασίμου και μέσα στην ίδια ημέρα να ενη¬ 
μερώνουν τα πινάκια και τα εκθέματα για τις υποθέσεις 
που αναβλήθηκαν, ώστε οι δικαστές ή γραμματείς που 
προσδιορίζουν υποθέσεις την επόμενη, να έχουν άμεση 
και έγκαιρη εικόνα του αριθμού των υποθέσεων που 
είναι προσδιορισμένες σε κάθε δικάσιμο. 

3. Η Διευθύνουσα την Υπηρεσία προσδιορίζει σε επεί¬ 
γουσες περιπτώσεις σύμφωνα με τις διατάξεις του άρ¬ 
θρου 15 παρ. 7β περ. δδ του ν. 1756/1988 προς συζήτηση 
υποθέσεις καθ' υπέρβαση του αριθμού που έχει κατά τα 
παραπάνω καθοριστεί σε ποσοστό που δεν υπερβαίνει 
το 20% του αριθμού αυτού. 

4. Οι μετά από αίτηση των διαδίκων με απόφαση της 
Διευθύνουσας την Υπηρεσία προτιμώμενες υποθέσεις, 
θα χρεώνονται ανάλογα σε όλους τους δικαστές, καθ' 
υπέρβαση των παραπάνω αριθμών για το ανώτατο 
όριο στον προσδιορισμό των πινακίων ή εκθεμάτων. Ο 
αριθμός αυτών θα υπολογίζεται στην αύξηση του αριθ¬ 
μού των υποθέσεων που η Διευθύνουσα την Υπηρεσία 
μπορεί κατά τις διατάξεις της παραπάνω παρ. 3 του πα¬ 
ρόντος άρθρου και του αρθρ. 17 παρ. 7β περ. δδ του 
ν. 1576/1988 να αυξήσει. 

5. Σε περίπτωση μειώσεως του αριθμού των Δικαστών 
του Ειρηνοδικείου για οποιονδήποτε λόγο (όπως απο¬ 
χωρήσεις από την υπηρεσία, μεταθέσεις, αποσπάσεις, 
αναρρωτικές άδειες κ.λπ.), ο Δικαστής που διευθύνει το 
Ειρηνοδικείο Αμαρουσίου με απόφαση του μειώνει για 
ανάλογο χρόνο, τόσο τον αριθμό των δικασίμων όσο και 
των υποθέσεων που θα εγγράφονται στα πινάκια και τα 
εκθέματα του τμήματος ή των τμημάτων, των οποίων 
μειώθηκε ο αριθμός των δικαστών. 

Άρθρο 12ο 

ΣΥΓΚΡΟΤΗΣΗ ΤΜΗΜΑΤΩΝ ΔΙΚΑΣΤΗΡΙΟΥ- 

ΧΡΕΩΣΗ ΔΙΚΑΣΤΩΝ 

1. Η τοποθέτηση των δικαστών στα τμήματα του Ει¬ 
ρηνοδικείου Αμαρουσίου γίνεται από το δικαστή που 
διευθύνει το Ειρηνοδικείο μέχρι τέλος Ιουνίου κάθε 
έτους. Ο δικαστής που διευθύνει το Ειρηνοδικείο Αμα¬ 
ρουσίου, αυξομειώνει τον αριθμό των δικαστών κατά 
την διάρκεια του δικαστικού έτους, σε εξαιρετικά ειδικές 
υπηρεσιακές ανάγκες (ύπαρξη κενών οργανικών θέσεων, 
μακροχρόνιες άδειες κ.λπ.) ανεξάρτητα από τον χρόνο 
υπηρεσίας τους. 

2. Ο αριθμός των Δικαστών που θα υπηρετούν στα 
τμήματα, προσδιορίζεται με βάση τον αριθμό των δι- 

κογράφων που κατατίθενται σε κάθε δικαστικό τμήμα 
(προηγούμενο και τρέχον δικαστικό έτος) και τον αριθμό 
των υποθέσεων που χρεώνεται κάθε δικαστής, ώστε να 
εξασφαλίζεται αφενός η εκδίκαση των υποθέσεων από 
όλα τα τμήματα σε εύλογο ορθολογικά χρονικό διάστη¬ 
μα, αφετέρου να τηρούνται αναλογικά τα καθορισμένα 
όρια ως προς το ύψος των χρεώσεων κάθε δικαστή ανά 
τμήμα και έτος. 

3. Με δεδομένο ότι σήμερα στο Ειρηνοδικείο Αμαρου¬ 
σίου υπάρχουν συνολικά δέκα πέντε οργανικές θέσεις 
Ειρηνοδικών μπορούν να δημιουργηθούν τέσσερα δι¬ 
καστικά τμήματα ως ανωτέρω αναφέρεται. 

4. Οι Δικαστές που εμφανίζονται μετά την κατάρτιση 
των τμημάτων τοποθετούνται στις κενές θέσεις από τον 
Δικαστή που διευθύνει το Ειρηνοδικείο Αμαρουσίου. 

5.0 Δικαστής που διευθύνει το Ειρηνοδικείο Αμαρου¬ 
σίου εφόσον το επιθυμεί, αναλαμβάνει την προανάκριση, 
προκειμένου να βρίσκεται κατά το δυνατόν καθημερινά 
στην Υπηρεσία. Εφ' όσον δεν το επιθυμεί ή λόγοι δικοί 
του δεν του το επιτρέπουν και τοποθετηθεί σε ένα από 
τα τρία πρώτα δικαστικά τμήματα, η χρέωση του είναι 
κατά το ήμισυ (1/2) σε σχέση με την χρέωση των άλλων 
δικαστών που υπηρετούν στο ίδιο τμήμα. Αν αυξηθούν 
οι οργανικές θέσεις των δικαστών σε 25, η χρέωση του 
δικαστή που διευθύνει το Ειρηνοδικείο Αμαρουσίου είναι 
το 1 /3 σε σχέση με την χρέωση των άλλων δικαστών που 
υπηρετούν στο τμήμα αυτό. 

6.0 προσδιορισμός των υποθέσεων, η κατανομή των 
δικασίμων και η χρέωση των Δικαστών σε κάθε τμήμα 
πρέπει να γίνεται κατά το δυνατόν σύμμετρα σύμφωνα 
με τα οριζόμενα στις άνω διατάξεις. 

ΚΕΦΑΛΑΙΟ ΤΕΤΑΡΤΟ 

Άρθρο 13ο 

ΚΑΤΑΡΤΙΣΗ ΤΜΗΜΑΤΩΝ ΔΙΑΚΟΠΩΝ 

Τα τμήματα διακοπών καταρτίζονται μετά από εισήγη¬ 
ση του Δικαστή που διευθύνει το Ειρηνοδικείο Αμαρου¬ 
σίου από την Ολομέλεια του Ειρηνοδικείου Αμαρουσίου 
κατά τις διατάξεις των άρθρων 11 παρ. 1, 2 και 3 και 
14 παρ. 7γ του ν. 1756/1988 μέχρι το τέλος Μάίου κάθε 
έτους. 

Τακτικές δικάσιμοι δεν ορίζονται: 

α) Κατά την περίοδο των δικαστικών διακοπών, δη¬ 
λαδή από 1η Ιουλίου μέχρι και την 15η Σεπτεμβρίου. 

β) Κατά τη χρονική περίοδο από 20 Δεκεμβρίου κάθε 
έτους μέχρι και την 7η Ιανουάριου του επομένου έτους. 

γ) Κατά τη Μεγάλη Εβδομάδα και την εβδομάδα της 
Διακαινησίμου και 

δ) Κατά το β' δεκαπενθήμερο του Ιουνίου. 

Κατά τις παραπάνω αναφερόμενες χρονικές περιόδους 
διακοπών, ο Δικαστής που διευθύνει το Ειρηνοδικείο 
Αμαρουσίου μπορεί, όταν κατά την κρίση του υπάρχει 
κίνδυνος από την αναβολή, να ορίζει έκτακτες δικάσι¬ 
μους με τον όρο της τήρησης των διατάξεων που ισχύ¬ 
ουν. 

Κατά την περίοδο των δικαστικών διακοπών (1 Ιουλίου 
μέχρι 15 Σεπτεμβρίου) δικάζονται κατ’ εξαίρεση οι υπο¬ 
θέσεις που αναφέρονται στο άρθρο 27 Παρ. 1 του «Κώ¬ 
δικα Οργανισμού Δικαστηρίων». Ειδικότερα δικάζονται: 


α) κατά το παραπάνω χρονικό διάστημα, εκτός από 
τον μήνα Αύγουστο: 1) υποθέσεις τις οποίες ο Δικαστής 
που διευθύνει το Ειρηνοδικείο χαρακτήρισε ως κατεπεί- 
γουσες, με σημείωση του στην υποβαλλομένη αίτηση 
και 2) οι υποθέσεις που αφορούν διαταγές πληρωμής, 
πιστωτικούς τίτλους, εργατικές διαφορές και αποδόσεως 
χρήσης μισθίου και 

β) καθ' όλο το παραπάνω χρονικό διάστημα οι υπο¬ 
θέσεις που αφορούν λήψη ασφαλιστικών μέτρων ή την 
αναστολή εκτέλεσης αποφάσεων. 

ΚΕΦΑΛΑΙΟ ΠΕΜΠΤΟ 

Άρθρο 14ο 

ΤΜΗΜΑ ΓΡΑΜΜΑΤΕΙΑΣ 

Η Γραμματεία του Ειρηνοδικείου Αμαρουσίου αποτε- 
λείται από ένα ΤΜΗΜΑ. 

Ο Προϊστάμενος της Γραμματείας: 

-Υποβάλλει έγγραφες προτάσεις για θέματα που σχε¬ 
τίζονται με τον Κανονισμό και τις αναπτύσσει στη συνε¬ 
δρίαση της Ολομέλειας. 

-Εισηγείται προς τον Προϊστάμενο του Ειρηνοδικείου 
Αμαρουσίου εγγράφως για την τοποθέτηση και μετακί¬ 
νηση των υπαλλήλων σε άλλο αντικείμενο, λαμβάνοντας 
υπόψη τις ειδικές γνώσεις, ικανότητες και ανάγκες κάθε 
υπαλλήλου. 

-Συντονίζει και εποπτεύει τη δράση και απόδοση των 
υπαλλήλων της Γραμματείας. 

-Διαχειρίζεται τα ζητήματα σχετικά με τη διαχείριση 
του υλικού του Ειρηνοδικείου. 

-Λαμβάνει μέτρα πρόληψης και φροντίζει για την απο¬ 
κατάσταση των βλαβών των κτιριακών εγκαταστάσεων 
(υδραυλικών, κλιματισμού, ανελκυστήρων και λοιπών). 

-Εκτελεί τα καθήκοντα που του αναθέτει με πράξη ο 
Δικαστής που διευθύνει το Ειρηνοδικείο Αμαρουσίου. 

Ως Προϊστάμενος του Τμήματος της Γραμματείας επι¬ 
λέγεται δικαστικός υπάλληλος του οικείου δικαστηρίου, 
κατηγορίας ΠΕ,ΤΕ και ΔΕ με βαθμό τουλάχιστον Β, κατά 
τα οριζόμενα ειδικότερα στο άρθρο 72 του ν. 2812/2000 
«Κύρωση Κώδικα Δικαστικών Υπαλλήλων», όπως αυτό 
τροποποιήθηκε με το άρθρο 48 του ν. 4356/2015. 

Άρθρο 15ο 

ΑΝΤΙΚΕΙΜΕΝΟ ΤΗΣ ΓΡΑΜΜΑΤΕΙΑΣ 

1. Η Γραμματεία ασχολείται με όλες τις εργασίες και 
αρμοδιότητες του Ειρηνοδικείου και ειδικότερα με την 
τήρηση της αλληλογραφίας του Προϊσταμένου του Ει¬ 
ρηνοδικείου και της Γραμματείας αυτού, την τήρηση των 
ατομικών φακέλων των Δικαστικών Υπαλλήλων σύμφω¬ 
να με το άρθρο 87 παρ. 1 του ν. δ/τος 1025/71, την τήρη¬ 
ση του βιβλίου αδειών Δικαστικών Υπαλλήλων, βιβλίου 
εκθέσεων και πράξεων, πειθαρχικών ποινών υπαλλήλων, 
βιβλίου απορρήτων εισερχομένων εγγράφων, βιβλίου 
αναρρωτικών αδειών για την Υγειονομική Επιτροπή 
Ειρηνοδικών και Δικαστικών υπαλλήλων, τη σύνταξη 
και τήρηση των σχετικών εκθέσεων επιθεωρήσεων και 
ετησίων πινάκων στατιστικής υπηρεσίας, βιβλίου βιβλιο¬ 
θήκης, επίπλων και σκευών, κάθε εργασία που έχει σχέση 
με τη λογιστική υπηρεσία του Ειρηνοδικείου, είσπραξη 
και εκτέλεση διαφόρων πιστώσεων, προμήθεια και δι- 

αχείριση γραφικής ύλης και καθαριότητας, προμήθεια 
και διανομή διαφόρων ειδών γραφικής ύλης και υλικών, 
παρακολούθηση και βεβαίωση της καλής εκτέλεσης των 
προμηθειών και συμβάσεων από την ΟΔΕ, των πράξε¬ 
ων και συμβάσεων στη ΔΙΑΥΓΕΙΑ και ΚΗΜΔΗΣ υπό την 
εποπτεία του Προϊσταμένου του Ειρηνοδικείου, την 
επιμέλεια εκτυπώσεων διαφόρων εντύπων, την έκδοση 
όλων των πιστοποιητικών καθώς και την επιμέλεια για τη 
σύνταξη των εκθέσεων σφραγίσεων και αποσφραγίσεων 
από συμβολαιογράφους, τήρηση βιβλίου εφέσεων κατά 
ποινικών αποφάσεων του Πταισματοδικείου Αμαρου¬ 
σίου και κατά αποφάσεων ξένων Δικαστηρίων, βιβλίου 
ειδικού Μητρώου Συνεταιρισμών, βιβλίων πράξεων Ει¬ 
ρηνοδικών, εφέσεων, ανακοπών, αναιρέσεων, αναψηλα- 
φήσεων, κοινοποιούμενων προγραμμάτων πλειστηρια- 
σμών και κατασχέσεων καθώς και όλων των καταθέσεων 
αγωγών, αιτήσεων που καταχωρούνται στα πινάκια για 
τις διαδικασίεςΤακτικής, Μικροδιαφορών, Εκούσιας και 
Ρύθμισης Οφειλών του ν. 3869/2010, Περιουσιακών Δι¬ 
αφορών και Ανακοπών, την κλήση των διαδίκων μέσω 
τηλεομοιοτυπίας ή ηλεκτρονική κλήση όπου εκάστοτε 
προβλέπεται, την κατάθεση, δημοσίευση και διεκπεραί¬ 
ωση διαθηκών, κληρονομητηρίων, σωματείων, συμμε¬ 
τοχή όλων των υπαλλήλων στις συνεδριάσεις όλων των 
διαδικασιών, την τήρηση των οικείων πρακτικών και 
καθαρογραφή αυτών, τη δημοσίευση όλων των πολιτι¬ 
κών αποφάσεων και διαταγών πληρωμής, την επιμέλεια 
για θεώρηση των αποφάσεων, την έκδοση αντιγράφων, 
απογράφων και παραλαβής σχετικών και την τακτοποίη¬ 
ση όλων των αποφάσεων, αγωγών, αιτήσεων, εκθέσεων 
και πράξεων και φακέλων στο αρχείο. Με ευθύνη του 
Γραμματέα Φύλαξης του αρχείου και του υπαλλήλου που 
θα ορίζεται από τον Προϊστάμενο της Γραμματείας υπό 
την εποπτεία του Προϊσταμένου του Ειρηνοδικείου, θα 
γίνεται ο προβλεπόμενος από το ν. 4336/2015 επανα¬ 
προσδιορισμός βάσει κατηγοριοποίησης των εκκρεμών 
πέραν της τριετίας υποθέσεων του ν. 3869/2010. Επίσης 
ασχολείται με την παραλαβή και προσδιορισμό όλων 
των δικογράφων της Εκούσιας Δικαιοδοσίας (αγωγών, 
ανακοπών, αιτήσεων και λοιπών) και την εγγραφή των 
παραπάνω όπου απαιτείται στα πινάκια, την παραλαβή, 
τον προέλεγχο και τον προσδιορισμό των αιτήσεων του 
ν. 3869/2010 (Ρύθμιση των οφειλών υπερχρεωμένων φυ¬ 
σικών προσώπων), τον προσδιορισμό των Ασφαλιστικών 
Μέτρων και των προσωρινών διαταγών της Εκούσιας 
Δικαιοδοσίας και του ν. 3869/2010, τον προσδιορισμό 
ημερομηνίας επικύρωσης προδικαστικού συμβιβασμού 
ή εκδίκασης της προσωρινής διαταγής, την τήρηση του 
αρχείου των αιτήσεων των οφειλετών του Δικαστηρίου 
μας, την τήρηση βιβλίου εξωδικαστικού συμβιβασμού 
και πρακτικών, την διεξαγωγή κάθε απαραίτητης ενέρ¬ 
γειας, που αφορά το διορισμό εκκαθαριστών, την δημο¬ 
σίευση διαθηκών, την παραλαβή αιτήσεων για Νομική 
Βοήθεια και έκδοση διαταγής πληρωμής επί υποθέσε¬ 
ων της Εκούσιας Δικαιοδοσίας και τη δημοσίευση των 
εκδιδομένων επ' αυτών αποφάσεων και διαταγών, την 
ενημέρωση του Πρωτοδικείου Αθηνών για την εγγραφή 
των σωματείων, την τήρηση βιβλίου δηλώσεων απο¬ 


ποίησης κληρονομιάς και χορήγηση αντιγράφων, την 
έκδοση πιστοποιητικών περί μη αποποίησης κληρονο¬ 
μιάς, την διενέργεια όλων των απαραίτητων ενεργειών, 
που αφορούν την σφράγιση, απογραφή, αποσφράγιση, 
επανασφράγιση, την ενημέρωση των συμβολαιογρά¬ 
φων που ορίσθηκαν αρμόδιοι να προβούν σε αυτές τις 
ενέργειες και την παραλαβή των σχετικών εκθέσεων 
από αυτούς, τη διαβίβαση των εκθέσεων αυτών (των 
συμβολαιογράφων) περί παραβίασης των σφραγίδων 
στον Εισαγγελέα, την διενέργεια σφραγίσεων και απο¬ 
σφραγίσεων μετά από αίτηση του οριστικού συνδίκου 
πτωχεύσεως, την παραλαβή αιτήσεων για δημοσίευση 
διαθηκών και κήρυξη αυτών ως κύριων, την κατάρτιση 
και δημοσίευση των σχετικών πρακτικών δημοσίευσης 
διαθηκών και κήρυξης αυτών ως κύριων, την χορήγη¬ 
ση αντιγράφων και των σχετικών πιστοποιητικών, την 
ενημέρωση για την καταχώρηση των δημοσιευμένων 
διαθηκών στα βιβλία του Πρωτοδικείου Αθηνών, την 
διαβίβαση δημοσιευμένων διαθηκών προς τον Υπουρ¬ 
γό των Οικονομικών και στην Εθνική Υπηρεσία Κληρο¬ 
δοτημάτων, την τήρηση βιβλίου και αρχείου όλων των 
Διαθηκών καθώς και κάθε άλλη σχετική με τα παραπάνω 
ενέργεια και γενικότερα με κάθε άλλο θέμα που υπάγεται 
στην όλη Εκούσια Δικαιοδοσία γενικά. 

2. Για την εύρυθμη λειτουργία της υπηρεσίας, η Γραμ¬ 
ματεία λειτουργεί με μηχανογραφικό σύστημα μόνο για 
την διαδικασία της Εκούσιας Δικαιοδοσίας. Από υπαλλή¬ 
λους της Γραμματείας εισάγονται στοιχεία που αφορούν 
τα ονόματα των Ειρηνοδικών, των Γραμματέων και των 
δικηγόρων, τις δικάσιμους ανά μήνα, τον καθορισμό 
των αργιών, τη χρέωση Ειρηνοδικών και Γραμματέων 
σε κάθε δικάσιμο χωριστά, τις προθεσμίες κοινοποίησης 
και τα όρια πρωτοείσακτων αγωγών και αναβολών και 
αντικείμενο, την παραλαβή των κατατιθέμενων δικο¬ 
γραφιών, την καταγραφή των στοιχείων των διαδίκων, 
την εκτύπωση σε πρωτότυπα και αντίγραφα των σφρα¬ 
γίδων καταθέσεων, την επικύρωση των αντιγράφων, την 
αρχειοθέτηση των πρωτοτύπων, την τακτοποίηση κάθε 
δικογραφίας κατά δικάσιμο, την παράδοση των φακέ¬ 
λων των δικογραφιών στους δικαστές, την εκτύπωση 
των πινακίων και εκθεμάτων των δικασίμων κατά μήνα 
στα οποία ελέγχουν την επικόλληση των ενσήμων και 
τη δικάσιμο. 

Μετά τη συζήτηση της υπόθεσης εισάγονται στοιχεία 
που αφορούν την ενημέρωση της πορείας της δικογρα¬ 
φίας. Επίσης καταρτίζουν τους διμηνιαίους, τριμηνιαίους, 
εξαμηνιαίους και ετήσιους πίνακες στατιστικών στοι¬ 
χείων για τον αριθμό των υποθέσεων που ανατέθηκαν 
σε κάθε Ειρηνοδίκη, τον αριθμό των υποθέσεων που 
δημοσίευσε, την εκκρεμότητα ανά διαδικασία και ανά 
δικάσιμο με τη συνολική κίνηση των υποθέσεων του Ει¬ 
ρηνοδικείου, με την παρακολούθηση του μηχανογραφι¬ 
κού συστήματος και των ηλεκτρονικών υπολογιστών, με 
την ανάρτηση των πράξεων, αιτημάτων και συμβάσεων 
στη ΔΙΑΥΓΕΙΑ και Ηλεκτρονικό Μητρώο Συμβάσεων. Γί¬ 
νεται μνεία πως για τις λοιπές διαδικασίες της Υπηρεσίας 
τηρούνται χειρόγραφα βιβλία. 

3) Η απασχόληση κάθε δικαστικού υπαλλήλου που 
υπηρετεί στη Γραμματεία του Δικαστηρίου αυτού θα 
καθορίζεται με πράξη του Προϊσταμένου του Ειρηνο¬ 
δικείου μετά από έγγραφη πρόταση του Προϊσταμένου 
της Γραμματείας. Εφ’ όσον το επιβάλλουν ειδικές υπη¬ 
ρεσιακές ανάγκες, μπορεί να αναθέτει σε υπάλληλο ή 
υπαλλήλους ορισμένου τομέα την εκτέλεση εργασιών 
που ανήκουν στην αρμοδιότητα άλλου τομέα. Σε περί¬ 
πτωση αλλαγής τομέα, ο υπάλληλος εξερχόμενος του το¬ 
μέα, υποχρεούται να ενημερώνει πλήρως εντός εύλογου 
χρονικού διαστήματοςτον εισερχόμενο κατά το αντικεί¬ 
μενο εργασίας, με σκοπό την εύρυθμη λειτουργία της 
Γραμματείας του Δικαστηρίου (άρθρο 74 ν. 2812/2000 
Κύρωση του Κώδικα Δικαστικών Υπαλλήλων). 

4) Η παραλαβή δικογράφων (αγωγών, αιτήσεων κ.λπ.) 
θα γίνεται καθημερινά από τη Γραμματεία από ώρα 09:00 
έως τις 13:00. 

5) Εφόσον το επιβάλλουν υπηρεσιακές ανάγκες, τον 
Γραμματέα συνδράμει στην διεκπεραίωση των ανωτέρω 
υποθέσεων άλλος υπάλληλος της υπηρεσίας, που ορίζε¬ 
ται με πράξη του Δικαστή που διευθύνει το Ειρηνοδικείο 
Αμαρουσίου. 

6) Κάθε αμφισβήτηση προ της καταθέσεως σχετικά 
με την υπαγωγή διαφοράς ή υποθέσεως σε ορισμένο 
Δικαστικό Τμήμα ή περί της αρμοδιότητας των τομέ¬ 
ων της Γραμματείας ή συντονισμού των ενεργειών της 
Γραμματείας, επιλύεται από τον Δικαστή που διευθύνει 
το Ειρηνοδικείο Αμαρουσίου. 

ΚΕΦΑΛΑΙΟ ΕΚΤΟ 

Άρθρο 16ο 

ΓΡΑΦΕΙΟ ΝΟΜΟΛΟΓΙΑΣ ΚΑΙ ΕΡΕΥΝΑΣ 

1. Στο Ειρηνοδικείο λειτουργεί γραφείο Νομολογίας 
και έρευνας, έργο του οποίου είναι ιδίως: α) η συγκέ¬ 
ντρωση, ταξινόμηση, ευρετηρίαση και γενικότερα η αξι¬ 
οποίηση κατά τον προσφορότερο τρόπο, νομολογιακού 
υλικού και η σύνδεση του για την παροχή πληροφοριών 
με ηλεκτρονικό υπολογιστή, β) η οργάνωση της βιβλι¬ 
οθήκης του Ειρηνοδικείου γ) η εισήγηση στον Δικαστή 
που διευθύνει το Ειρηνοδικείο Αμαρουσίου, θεμάτων 
που χρήζουν νομοθετικής ρύθμισης. 

2. Το γραφείο διευθύνεται από δικαστή που προτείνε- 
ται από τους δικαστές που υπηρετούν στο ειρηνοδικείο. 
Η θητεία του διαρκείτρία έτη. Το έργο του συνεπικουρεί- 
ται από υπάλληλο της γραμματείας που υποδεικνύεται 
από τον Δικαστή που διευθύνει το Ειρηνοδικείο Αμαρου¬ 
σίου. Ο γραμματέας αυτός βοηθάει τον δικαστή παράλ¬ 
ληλα με τα λοιπά καθήκοντα του. Η εκλογή του γίνεται 
από την Ολομέλεια που αποφασίζει για τα τμήματα των 
Δικαστικών διακοπών, αν οι συνθήκες του Ειρηνοδικείου 
το επιτρέπουν και αρχίζει από το νέο δικαστικό έτος. 
Μετά από εισήγηση του δικαστή αυτού είναι δυνατόν 
να ορίζονται και ολομέλειες του δικαστηρίου. 


Άρθρο 17ο 

ΑΚΡΟΤΕΛΕΥΤΙΑ ΔΙΑΤΑΞΗ 

Προκειμένου να εξασφαλιστεί η εκδίκαση των υποθέ¬ 
σεων από όλα τα τμή ματα σε εύλογο ορθολογικά χρονι¬ 
κό διάστημα, ανάλογο με τα οριζόμενα 1) στο Μέρος Β 
Κεφάλαιο Α άρθρο 1 περ. 7 του ν. 4336/2015, σύμφωνα 
με το οποίο η δικάσιμος για συζήτηση της αίτησης του 
υπερχρεωμένου οφειλέτη, προσδιορίζεται υποχρεωτι- 
κώς εντός έξι μηνών από την ημερομηνία ολοκλήρωσης 
της κατάθεσης της 2) στο Μέρος Β’ Κεφάλαιο Α’ άρθρο 2 
παρ. 4 του ν. 4336/2015, σύμφωνα με το οποίο οι υποθέ¬ 
σεις των Υπερχρεωμένων Νοικοκυριών πρέπει να επανα¬ 
προσδιοριστούν εντός τριών ετών, από την έκδοση του 
νόμου αυτού ( οι απώτεροι προσδιορισμοί των υποθέ¬ 
σεων αυτών ήταν το έτος 2027), 3) στο άρθρο 17 παρ.5 
εφ. β του ν. 1756/1988, σύμφωνα με το οποίο οι υποθέ¬ 
σεις των Περιουσιακών Διαφορών πρέπει να προσδιο¬ 
ρίζονται εντός έξι μηνών και 4) στο άρθρο 237 Κ.Πολ.Δ. 
όπως τροποποιήθηκε από το ν.4335/2015 και ισχύει από 
1-1-2016, σύμφωνα με το οποίο οι υποθέσεις της Τακτι¬ 
κής Διαδικασίας πρέπει να προσδιορίζονται μετά από 
145 ημέρες από την κατάθεση της αγωγής απαιτείται αύ¬ 
ξηση των Οργανικών θέσεων των δικαστών τουλάχιστον 
κατά 17 με την αντίστοιχη δημιουργία νέων δικασίμων. 
Ειδικότερα απαιτείται η δημιουργία: 

α) Έξι (6) δικασίμων Υπερχρεωμένων Νοικοκυριών 
μηνιαία, με αριθμό υποθέσεων συνολικά είκοσι πέντε 
(25), πρωτοείσακτες και από αναβολή σε κάθε δικάσιμο, 
προκειμένου να επαναπροσδιοριστούν οι 3.150 υποθέ¬ 
σεις των υπερχρεωμένων νοικοκυριών εντός τριετίας 
και να προσδιορίζονται εντός έξι μηνών οι το πρώτον 
κατατεθειμένες υποθέσεις αυτών κατ’ εφαρμογή των 
διατάξεων του πιο πάνω ν. 4336/2015. 

β)Τεσσάρων (4) δικασίμωνΤακτικήςΔιαδικασίας μηνι¬ 
αία, με συνολικό αριθμό υποθέσεων είκοσι πέντε (25) σε 
κάθε δικάσιμο, προκειμένου να εφαρμοστεί ο εκδοθείς 
Νόμος 4335/2015 ώστε να προσδιορίζονται οι υποθέ¬ 
σεις αυτές μετά από 145 ημέρες από την κατάθεση της 
αγωγής, αφού τα υπάρχοντα πινάκια είναι πλήρη έως 
τον Μάιο του 2020 και επικουρικά 
γ)Τεσσάρων (4) δικασίμων Μικροδιαφορών μηνιαία, με 
συνολικό αριθμό υποθέσεων είκοσι πέντε (25) πρωτοεί¬ 
σακτες και από αναβολή σε κάθε δικάσιμο, αφού οι υπο¬ 
θέσεις αυτές προσδιορίζονται τον Σεπτέμβριο του 2019. 

δ) Τριών (3) δικασίμων Περιουσιακών Διαφορών μη¬ 
νιαία, με συνολικό αριθμό υποθέσεων είκοσι πέντε (25) 
πρωτοείσακτες και από αναβολή σε κάθε δικάσιμο, προ¬ 
κειμένου οι περιουσιακές διαφορές (κυρίως εργατικές) 
που προσδιορίζονται τον Μάρτιο του 2018 να προσδι¬ 
οριστούν σε συντομότερο χρόνο και 
ε) Δύο (2) δικασίμων Διαφορών από ζημιές από αυτο¬ 
κίνητα μηνιαία, με συνολικό αριθμό υποθέσεων είκοσι 
πέντε (25) πρωτοείσακτες και από αναβολή σε κάθε δικά¬ 
σιμο, προκειμένου να μην απομακρυνθούν οι δικάσιμοι 
περαιτέρω, οι οποίες σήμερα προσδιορίζονται τον Μάιο 
του 2017. 

Άρθρο 18ο 

Η ισχύς του Κανονισμού αυτού αρχίζει από την 
16-09-2016, κατόπιν εγκρίσεως του από την Ολομέλεια 
του Δικαστηρίου του Αρείου Πάγου και δημοσιεύσεως 
του στην Εφημερίδα της Κυβερνήσεως. 


Κρίθηκε, αποφασίσθηκε και εκδόθηκε, στην Αθήνα, 
στις 25 Μάίου2017. 

Η Πρόεδρος 

ΒΑΣΙΛΙΚΗ ΘΑΝΟΥ- ΧΡΙΣΤΟΦΙΛΟΥ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























